SAVJETOVANJE SA ZAINTERESIRANOM JAVNOŠĆU

Sadržaj dokumenta za savjetovanje
Obrazac sadržaja dokumenta

	

	Naslov dokumenta
	Nacrt prijedloga Odluke o sufinanciranju troškova boravka djece s područja Općine Oriovac u obrtu za čuvanje djece „Sunčica“ Oriovac u 2026. godini


	Stvaratelj dokumenta, tijelo koje provodi savjetovanje
	Općina Oriovac

	Svrha dokumenta
	[bookmark: _GoBack]Ovim dokumentom predlaže se donošenje Odluke o sufinanciranju troškova boravka djece s područja Općine Oriovac u obrtu za čuvanje djece „Sunčica“ Oriovac u 2026. godini (u daljnjem tekstu: Odluka). Svrha Odluke je urediti uvjete, način i visinu sufinanciranja troškova boravka djece za razdoblje od 1. rujna do 31. prosinca 2026. godine te osigurati dostupnost usluge čuvanja djece koja obuhvaća cjelovitu skrb, njegu, zaštitu i podršku djeci. Cijena usluge Obrta za čuvanje djece iznosi 400,00 EUR mjesečno po djetetu, od čega Općina Oriovac sufinancira 240,00 EUR, a roditelji odnosno skrbnici snose 160,00 EUR mjesečno po djetetu.

	Datum dokumenta
	27. kolovoza 2026. godine



Opis teme, prijedloga ili problema o kojemu se provodi savjetovanje
Savjetovanje se provodi o Nacrtu prijedloga Odluke o sufinanciranju troškova boravka djece s područja Općine Oriovac u obrtu za čuvanje djece „Sunčica“ Oriovac u 2026. godini. Obrt za čuvanje djece „Sunčica“ Oriovac, vl. Mira Čuljat, započeo je s radom 1. rujna 2026. godine. Predloženom Odlukom uređuje se sufinanciranje za razdoblje od 1. rujna do 31. prosinca 2026. godine radi osiguravanja dostupnosti usluge čuvanja djece s područja Općine Oriovac, koja obuhvaća cjelovitu skrb, njegu, zaštitu i podršku djeci. Cijena usluge iznosi 400,00 EUR mjesečno po djetetu, a Općina Oriovac sufinancira 240,00 EUR mjesečno po djetetu. Pravo na sufinanciranje ostvaruje se pod uvjetom da dijete i oba roditelja odnosno skrbnika imaju prebivalište na području Općine Oriovac. Iznimno, ako dijete živi samo s jednim roditeljem odnosno skrbnikom, uvjet prebivališta moraju ispunjavati dijete i roditelj odnosno skrbnik s kojim dijete živi. Roditelj odnosno skrbnik mora imati sklopljen ugovor s Obrtom za čuvanje djece o korištenju usluge.

Svrha savjetovanja i cilj koji bi se prijedlogom želio postići
Cilj savjetovanja jest upoznati zainteresiranu javnost s Nacrtom prijedloga Odluke te prikupiti mišljenja, primjedbe i prijedloge zainteresirane javnosti prije donošenja Odluke na Općinskom vijeću Općine Oriovac.

Metoda savjetovanja
Savjetovanje se provodi javnom objavom Nacrta prijedloga Odluke na službenoj internetskoj stranici Općine Oriovac, uz obrazac za sudjelovanje u savjetovanju.

Rok zaprimanja odgovora i način na koji će biti pružena povratna informacija
Savjetovanje je otvoreno od 27. kolovoza 2026. godine do 25. rujna 2026. godine. Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na službenoj internetskoj stranici Općine Oriovac kao prilog savjetovanju.

Dodatni upiti
Za sve dodatne upite sudionici savjetovanja mogu se obratiti pismeno na adresu Općine Oriovac, Trg hrvatskog preporoda 1, 35250 Oriovac, ili elektroničkom poštom na adresu: opcinaoriovac@gmail.com.

Zahtjev onima koji sudjeluju u savjetovanju
Molimo sudionike u savjetovanju da navedu svoje ime i prezime, u čije ime daju mišljenje odnosno koga predstavljaju te jesu li koga posebno dodatno konzultirali. Sukladno propisima o zaštiti osobnih podataka, navedeni podaci bit će javno objavljeni samo uz privolu sudionika.

Dostupnost odgovora
Odgovori će biti objavljeni u Izvješću o provedenom savjetovanju na službenoj internetskoj stranici Općine Oriovac, osim ako je sudionik zatražio povjerljivost podataka.

Povratna informacija o savjetovanju
Pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti.

